เกาะติด 4 หุ้นอสังหาฯก่อนสิ้นสุดมาตรการรัฐกูรูประเมิน Dividend Yield สูงแตะ 4-6.4%
เกาะติด 4 หุ้นอสังหาฯก่อนสิ้นสุดมาตรการรัฐ
13 ม.ค. 2559

บริษัทหลักทรัพย์ เอเซีย พลัส จำกัด ระบุในบทวิเคราะห์(13 ม.ค.)ว่า  หลังจากรัฐได้ออกมาตรการกระตุ้นเศรษฐกิจระยะสั้นต่าง ๆ ไม่ว่าจะ กระตุ้นการใช้จ่ายตอนปลายปี  (25-31 ธ.ค. 2558)  โดยเฉพาะมาตรการนำค่าซื้อสินค้าหรือค่าบริการมาลดหย่อนภาษีได้ไม่เกิน 1.5 หมื่นบาท ซึ่งพบว่าได้ผลตอบรับในเชิงบวกเป็นอย่างมาก สะท้อนจากเม็ดเงินเข้าสู่ระบบสูงราว 1.39 แสนล้านบาท สูงกว่าที่ตลาดคาดไว้ 1.25 แสนล้านบาท และหนุนให้ดัชนีความเชื่อมั่นผู้บริโภค (CCI) ฟื้นตัวติดต่อกันเป็นเดือนที่ 3 ซึ่งน่าจะดีต่อหุ้นกลุ่มค้าปลีกที่จดทะเบียนในตลาด เช่น ROBINS([email protected])  HMPRO ([email protected])  และCOM7([email protected])  ซึ่งวานนี้นักวิเคราะห์ ASPS เพิ่งปรับเพิ่ม Fair Value ของ COM7 ขึ้นจากเดิม 5.75 บาท เป็น  7.3 บาท
ส่วนมาตรการกระตุ้นอสังหาริมทรัพย์ที่คาดว่าจะสิ้นสุด 30 เม.ย. 2559 นับจากที่ประกาศใช้ 29  ต.ค. 2558  (ยกเว้นผู้ซื้อบ้านหลังแรก ที่มีมูลค่าไม่ 3 ล้านบาท ให้นำค่าซื้อไม่เกิน 20% ของมูลค่าซื้อบ้าน ไปหักลดหย่อนภาษีได้ไม่เกิน 5 ปีภาษีนับจากปี 2558)  คาดว่าน่าจะเห็นผลบวกต่องบการเงินของบริษัทจดทะเบียนนับตั้งแต่งวด 4Q58 แต่น่าจะชัดเจนในงวด 1Q59 เป็นต้นไป   ทั้งนี้แม้ว่าในปี 2558 Presale ของหลายบริษัทที่เริ่มเปิดเผยออกมาจะพลาดเป้าไปจากหลายสาเหตุ นำโดย PS และ LPN ต่ำกว่าเป้าหมาย 10% และ 15% ตามลำดับ แต่เชื่อว่าผลประกอบการของกลุ่มอสังหาฯ ในช่วง 4Q58 จนถึง 1Q59 จะโดดเด่นด้วยแรงหนุนจากมาตรการกระตุ้นอสังหาฯ ของภาครัฐ โดยเฉพาะการลดค่าธรรมเนียมการโอนฯ และจดจำนองที่มีผลบังคับใช้จนถึงสิ้นเดือน เม.ย. 2559 ประกอบการผ่อนคลายการปล่อยสินเชื่อซื้อที่อยู่อาศัยตามนโยบายรัฐบาล น่าจะกระตุ้นการโอนฯให้สูงขี้น
โดยบริษัทที่ได้ประโยชน์มาก คือ บริษัทที่มี Backlog สูง หรือมีสินค้าที่คาดว่าจะสร้างเสร็จทันภายในอายุมาตรการดังกล่าว ซึ่งมีอยู่หลายบริษัท แต่สำหรับการคัดกรองหุ้นเพื่อการลงทุน ฝ่ายวิจัยได้เพิ่มเงื่อนไขเรื่อง Dividend Yield เข้าไปประกอบด้วย ซึ่งทำให้ได้หุ้นที่น่าสนใจ 4 บริษัทได้แก่ PS, LPN, SPALI และ SC 
บริษัท พฤกษา เรียลเอสเตท จำกัด (มหาชน) หรือ PS ([email protected] 36) พอร์ตสินค้าประกอบด้วยบ้านราคาต่ำกว่า 3 ล้านบาท คิดเป็นสัดส่วนสูง 54% ขณะที่สถานะ Backlog สิ้น 3Q58 มีมากถึง 3.54 หมื่นล้านบาท แยกเป็นส่วนที่สร้างเสร็จเริ่มโอนฯ ใน 4Q58 มูลค่า 1.65 หมื่นล้านบาท จากคอนโดฯ ใหม่ 4 โครงการ ซึ่งมียอดขายแล้ว 6.2 พันล้านบาท คาดหนุนให้ผลประกอบการ 4Q58 สูงสุดของปี นอกจากนี้ด้วยความพร้อมในเรื่องฐานะการเงินที่แข็งแกร่ง ทำให้มีความเป็นไปได้ที่จะเห็นนโยบายจ่ายเงินปันผลในอัตราที่สูงขึ้นจากเดิมเฉลี่ย 33% เป็น 50% ของฐานกำไรในอนาคต ซึ่งจะสร้างโอกาสให้ Dividend Yield สูงกว่าปัจจุบันที่ยืนเฉลี่ย 4% ต่อปี (บนสมมุติฐาน Dividend Payout Ratio 33% EPS Growth ปี 2559 5%) 
บริษัท ศุภาลัย จำกัด (มหาชน)  หรือ SPALI ([email protected] 28.59) มีพอร์ตสินค้าราคาต่ำกว่า 3 ล้านบาท คิดเป็นสัดส่วนเกือบ 40% และมี Backlog สิ้น 3Q58 รวม 3.5 หมื่นล้านบาท เป็นส่วนที่จะรอรับรู้รายได้ใน 4Q58 ประมาณ 7 พันล้านบาท ซึ่งจะหนุนให้ 4Q58 โดดเด่นสุดของปีเช่นกัน ด้าน Dividend Yield น่าพอใจระดับ 6.3% และ PER ซื้อขายต่ำเพียง 6.5 เท่า EPS Growth ปี 2559 4%
บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ([email protected] 19.20) มีสัดส่วนพอร์ตสินค้าเกือบทั้งหมดต่ำกว่า 3 ล้านบาท และมีโครงการคอนโดฯ ที่จะสร้างเสร็จพร้อมโอนฯ ในช่วง 1H59 รวมถึง 6 โครงการจากทั้งปี 9 โครงการ ซึ่งบริษัทมีแผนเร่งโอนฯ ให้ทันช่วง 4M59 เพื่อสร้างยอดโอนฯ ให้ได้สูงถึง 1 หมื่นล้านบาท คิดเป็น 57% ของเป้ารายได้ขายอสังหาฯ ทั้งปี พร้อมคาดหวัง Dividend Yield สูงถึง 6% EPS Growth ปี 2559 12%
บริษัท เอสซี แอสเสท คอร์ปอเรชั่น จำกัด (มหาชน) หรือ SC ([email protected] 4.56) คาดแนวโน้มกำไร 4Q58 สูงสุดของปี และจะต่อเนื่องใน 1Q59 เนื่องจากมีโครงการคอนโดฯ ใหม่พร้อมโอนฯ อีก 2 โครงการ มูลค่ารวม 5.6 พันล้านบาท ขายได้แล้ว 82% แถมราคาหุ้นมี PER ต่ำ 6.3 เท่า อีกทั้ง Dividend Yield สูงระดับ 6.4% EPS Growth ปี 2559 12%